stanford-oval/wikipedia huggingface dataset:
מכבי קריית מוצקין
היסטוריה > עלייה לליגה הלאומית

את עונת 2017/2018 פתחה הקבוצה הליגה הלאומית. למאמן הקבוצה מונה יוסי שוורץ. בינואר 2018 פוטר מאמן הקבוצה יוסי שוורץ ובמקומו הוחתם רועי פרל לעונה וחצי. את העונה סיימה הקבוצה במקום ה-9 בליגה הלאומית ונותרה מחוץ לפלייאוף העליון, אך סיימה במקום ה-1 בפלייאוף התחתון.
את עונת 2018/19 פתחה הקבוצה בליגה הלאומית כאשר רועי פרל ממשיך בעמדת המאמן. סיימה הקבוצה במקום השני בליגה הסדירה והעפילה לפלייאוף העליון, ברבע הגמר גברה הקבוצה 1-2 על ה-7 בטבלה אליצור קריית אתא, בחצי הגמר הודחה הקבוצה לאחר שהפסידה 3-1 בסדרת המשחקים נגד הפועל גליל עליון/קריית שמונה למרות יתרון הביתיות כאשר ניצחה במשחק הראשון בקריית מוצקין אך הפסידה את שלושת המשחקים שלאחריו.
את עונת 2019/2020 פתחה הקבוצה בליגה הלאומית כאשר רועי פרל ממשיך בעמדת המאמן. את העונה סיימה הקבוצה במקום ה-11.
את עונת 2020/2021 פתחה הקבוצה בליגה הלאומית. בינואר 2021 עזבה הקבוצה את אולמה הביתי "גושן" ועברה לשחק ב"אולם יצחק נבון" שנבנה באותה השנה. בסיום עונה זו ירדה הקבוצה לליגה הארצית לאחר שסיימה במקום ה-15 והאחרון.
היסטוריה > חזרה לליגה הארצית

את עונת 2021/2022 פתחה הקבוצה במחוז הצפוני של הליגה הארצית.
את עונת 2022/2023 פתחה הקבוצה במחוז הצפוני של הליגה הארצית. מאמן הקבוצה באותה עונה היה יוסי שוורץ שחזר לקבוצה אותה אימן בעבר. סגל הקבוצה כלל את רון סבג, ג'ייקוב אורנדר, לידור בן דוד, להב הולין, רותם ברזילי, רון נחום, מאיר רון, עידו גוברמן, עילאי שפיצר, טל פרסלני, יהונתן אוחיון, טום סיגטי, יבגני ליוטרין (סנטר, 2.01) ואליה סרור (סנטר, 2.12).
בינואר 2023 עברה הקבוצה לניהול העמותה לקידום הספורט בקריית מוצקין. הצוות המקצועי כולל את אלי הבר - מנהל ענף הכדורסל בעמותת הספורט, אברי מונצ'ר - מנכ"ל עמותת הספורט ורוני שיפטן - חבר הנהלת עמותת הספורט. במקביל נפתחה מחדש קבוצת נשים למועדון והיא משחקת בליגה א'.
את עונת 2023/2024 פתחה הקבוצה במחוז הצפוני של הליגה הארצית. למאמן הקבוצה מונה המאמן אסף רוטנשטיין. סגל הקבוצה כלל את רון סבג (רכז, 1.82), רון נחום, מאיר רון, עילאי שפיצר, טל פרסלני (פורוורד, 1.95), רון קופר (רכז, 1.78), יובל פוקס (גארד, 1.81), לירן מרקדו (פורוורד, 1.93), ים סלמן (פורוורד-סנטר, 1.95), שי קבסה (סנטר, 2.06) ודור גולדנברג (סנטר, 2.04). במהלך העונה ים סלמן נפצע והקבוצה החתימה את הסנטר דור גולדנברג ששיחק אשתקד בהפועל מגדל העמק/יזרעאל.
עונת 2024/25
לקראת עונת 2024/25 בליגה הארצית מונה כפיר מרדכי למאמן הראשי של הקבוצה.
שחקני עבר בולטים

שלמה בן זאב
יצחק גודס
דן אייק
שלמה דובדבני
חנוך ברקון
ברוך הורביץ
מאיר טפירו
ישראל הורביץ
עידו קוז'יקרו
אילן נניקשווילי
גלעד שמחוני
שרון דרוקר
זיו בן צבי
שלמה יאסו
אליה סרור
טל פרסלני
נועם מטלון
יבגני ליוטרין
הערות שוליים

↑  מכבי קריית מוצקין בעונת 1959/1960, באתר מנהלת ליגת העל בכדורסל
↑   צפו: סל ניצחון מהסרטים העלה את קריית מוצקין לליגה הלאומית, באתר ynet, 16 במאי 2017
↑  כפיר חודדה, ‏מאמן חדש לקריית מוצקין: רועי פרל חתם לשנה וחצי, באתר ONE‏, 6 בינואר 2018
↑  מוצקין ועכו יארחו באולם נבון
↑  מכבי קרית מוצקין - IBBA
הארי פוטר ואוצרות המוות - חלק 1

| --- | --- |

 מבוסס על:  "הארי פוטר ואוצרות המוות" מאת ג'יי קיי רולינג
 בימוי:  דייוויד ייטס 
 הופק בידי:  דייוויד היימן
 תסריט:  ג'יי קיי רולינג (סופרת)   סטיב קלובס
 עריכה:  מארק דיי 
 שחקנים ראשיים:  דניאל רדקליף   רופרט גרינט   אמה ווטסון   רייף פיינס   אלן ריקמן   מתיו לואיס   טום פלטון   בוני רייט   אוונה לינץ'   הלנה בונהם קרטר   מייקל גמבון   רובי קולטריין   דייוויד ת'יוליס   ג'ייסון אייזקס
 מוזיקה:  אלכסנדר דספלה   ג'ון ויליאמס (נושא)
 צילום:  אדוארדו סרה 
 מדינה:  ארצות הברית, הממלכה המאוחדת 
 חברת הפקה:  Heyday Films, האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  19 בנובמבר 2010 ישראל18 בנובמבר 2010
 משך הקרנה:  147 דק' 
 שפת הסרט:  אנגלית, לחשננית 
 סוגה:  סרט פנטזיה, סרט הרפתקאות, סרט מבוסס יצירה ספרותית, סרט פעולה 
 מקום התרחשות:  לונדון, אנגליה 
 תקופת התרחשות:  1997, 1998 
 תקציב:  250 מיליון דולר יחד עם חלק 2)
 הכנסות:  960,283,305 דולר
 הכנסות באתר מוג'ו:   harrypotter7
 פרסים:  פרס הקולנוע של MTV לנבל הטוב ביותר (טום פלטון) 
 סרט קודם:  הארי פוטר והנסיך חצוי-הדם
 סרט הבא:  הארי פוטר ואוצרות המוות - חלק 2
 תרגום לעברית:  אולפני אלרום - רות שק יסעור
 אתר רשמי
 דף הסרט ב־IMDb
 
הארי פוטר ואוצרות המוות - חלק 1 (באנגלית: Harry Potter and the Deathly Hallows - Part 1) הוא סרט קולנוע בריטי-אמריקאי בבימויו של דייוויד ייטס המבוסס על חלקו הראשון של הספר השביעי בסדרת ספרי "הארי פוטר", מאת ג'יי קיי רולינג. זהו הסרט השלישי בסדרה בבימויו של ייטס, שביים גם את הסרט החמישי ואת הסרט השישי, מה שהפך אותו לבמאי שביים את רוב סרטי הסדרה. דייוויד היימן ודייוויד ברון הפיקו את הסרט, והתסריט נכתב על ידי סטיב קלובס, שכתב את כל תסריטי הסרטים בסדרה למעט התסריט של הסרט החמישי.
שני חלקי הסרט מתארים את מסעו של הארי פוטר למציאתו ולהשמדתו של סוד האלמוות של לורד וולדמורט. כוכבי הסרט הם דניאל רדקליף בתפקיד הארי פוטר, ורופרט גרינט ואמה ווטסון בתפקיד חבריו הקרובים רון ויזלי והרמיוני גריינג'ר.
צילומי הסרטים הסתיימו ב-12 ביוני 2010, וכעבור 16 ימים יצא לאור הטריילר הרשמי הראשון של שני החלקים.
החלק השני יצא לאקרנים ביולי 2011.
סרט זה הוא הראשון מבין שניים מתוך שמונת הסרטים שלא דובב לעברית.
הבדלים בין הסרטים לספר

הסרט חולק לשני חלקים מתוך מטרה להביא את הסיפור במלואו. ואכן בשונה משלושת החלקים הקודמים (מאז שהספרים הפכו לארוכים) הסרט אינו מאופיין בהשמטות קווי עלילה רבים.
למרות זאת ישנם שינויים רבים, חלק גדול מהם בעקבות שינויים שהיו כבר בחלקים קודמים, ואחרים בגלל השוני המהותי בין סרט לספר.
• בספר התפתח כבר בחלק הקודם עימות בין הארי לשר הקסמים החדש, רופוס סקרימג'ר. הדבר הושמט כבר בסרט הקודם, וגם בחלק זה לא מוצג סקירמג'ר באור שלילי. אדרבה, הסרט נפתח בסצנה שאינה לקוחה מהספר בה מודיע סקרימג'ר על מלחמה נחושה באוכלי המוות. כמו כן כאשר הוא מקריא להארי וחבריו את צוואתו של דמבלדור הוא לא מואשם בעיכובה, וגם מנמק כעיקר הסיבה שאינו מביא להארי את חרב גריפינדור בהיעלמה. (בספר החרב מובאת לכספת לסטריינג' רק אחרי ניסיון גנבה של ג'יני ויזלי במהלך שנת הלימודים, וסקרימג'ר מסרב להביא אותה להארי אך ורק מפני שלטענתו אין לדמבלדור זכות להוריש אותה)
כמו כן מושמט הריב של הארי עם רמוס לופין, שמופיע בספר על רקע היסוסיו בנוגע לנישואים עם נימפדורה טונקס, המשך לעניין שהופיע בספר הקודם והושמט בסרט. בספר מסתיימת המריבה כאשר השלושה מאזינים ללופין מתראיין לרדיו 'מבט לפוטר', סצנה שכלל לא קיימת בסרט.
גם מאבקה של הרמיוני למען גמדוני הבית, קו עלילה מרכזי מאז הספר הרביעי שהושמט בכל הסרטים מושמט גם בסרט הזה, ולא מופיעה התפייסותו של הארי עם קריצ'ר, ששיאה בהובלתו של קריצ'ר את גמדוני הבית בקרב על הוגוורטס.
בספרים שיקוי פולימיצי משנה את השותה אותו גם במראה וגם בקול, בכל הסרטים (למעט אלאסטור מודי בסרט הרביעי) קולו של המתחזה לא משתנה, מה שמסכן אותו בחשיפה.
• עלילת המשנה הקצרה של רגולוס בלק נחתכה ברובה
• לכל אורך הספר נפרסת עלילת עברו האפל של אלבוס דמבלדור, עד שבסופו חושף הארי לאברפורת' אחיו כי אלבוס התחרט מאוד על מעשיו והתייסר עליהם כאשר שתה את השיקוי המקולל במערה (אמירות אלו עצמן הושמטו כבר בסרט הקודם) ואלבוס מגלה להארי כי הרצון להתנצל בפני משפחתו גרם לו לנסות להשתמש באבן האוב. לעומת זאת, אף על פי שתעלומת חייו של דמבלדור נזכרת ברמזים לכל אורך הסרט, הסבר ברור אינו מסופק בשום שלב.
במקביל, בספר נפרסים חייו של גלרט גרינדלוולד, וסיומם בסירובו לגלות לוולדמורט על מיקומו של השרביט הבכור, צעד שמתפרש על ידי דמבלדור כחרטה ושיבה בתשובה. בסרט אין הסבר על חייו, ולמעשה הוא חושף בפני וולדמורט את מיקומו של השרביט.
• בסרט נוסף נופך דרמטי כאשר הארי חווה כל השמדת הורקרוקס בכאב איום (עניין שאינו קיים בספר, ולמעשה מעמיד בסימן שאלה את העובדה כי ההורקרוקסים שהושמדו בעבר לא גרמו לו לתופעות אלו). כמו כן, בעוד על פי הספר גילה דמבלדור להארי מבעוד מועד על זהותם של רוב ההורקרוקסים, בסרט הוא מגשש באפילה ומזהה אותם על פי ההתפתחויות.
בספר בסצנות רבות הארי וחבריו הופיעו בחזות שונה על ידי שיקוי פולימיצי או גלימת היעלמות, כך הארי בחתונה ובהימלטות ממנה, הארי והרמיוני במכתש גודריק, ושלושתם בבואם למשרד הקסמים. בסרט הם מתחפשים רק במשרד הקסמים ובשאר המקומות מופיעים בחזותם הרגילה, מתוך מטרה להישאר עם אותם השחקנים.
כמו כן לא מובהר בסוף כי מבצע הבריחה של הארי התנהל בהוראת סנייפ, והסיבה בגללה פצע את ג'ורג' ויזלי.
צוות השחקנים ודמויות

ג'ייסון אייזקס, שגילם את דמותו של לוציוס מאלפוי בסרטים הקודמים, שקל לא להמשיך בתפקיד לאחר יציאתו לאור של הספר השישי, כיוון שהיה מודאג מכך שדמותו תזכה לזמן מסך מועט בעקבות מאסרה בספר. כשנפגש עם רולינג בערב הענקת פרסים הוא ביקש ממנה "תוציאי אותי מהכלא, אני מתחנן". הסופרת הבטיחה לו כי דמותו של לוציוס מאלפוי תצא מכלא הקוסמים אזקבאן כבר בפרק הראשון, ומיד לאחר מכן חתם אייזקס על חוזה עם הפקת הסרט.
אבן קיים אלג'וזיה

| --- | --- |
 לידה:  29 בינואר 1292 דמשק, הסולטנות הממלוכית 
 פטירה:  16 בספטמבר 1350 (בגיל 58) דמשק, הסולטנות הממלוכית 
 מקום קבורה:  Bab al-Saghir Cemetery 
 השקפה דתית:  אסלאם, אסלאם סוני 
 
אִבְּן קַ֫יִּם אל-גַ'וְזִיַּה (בערבית: ابن قيّم الجوزية; 1292 – 1350), או בשמו המלא אבו עבדאללה שמס אל-דין מוחמד בן אבי בכּר בן איוב בן סעד בן חריז אל-זרעי, היה פוסק הלכה מוסלמי המשתייך לאסכולת ההלכה החנבלית, תאולוג, וסופר בתחום הרוחניות.
חייו > שנותיו הראשונות

אבן קיים נולד בכפר קטן בקרבת דמשק, בשנת 1292. בצעירותו, הוא למד אצל אביו, שהיה המנהל של בית הספר. בהמשך, הוא החל לחפש אחר ידע אצל מורים ידועים ומלומדים בתקופתו, וחקר לעומק את עבודותיהם וכתביהם של מורים רוחניים סופים בתקופתו. לימודיו התרכזו בתחומי הפיקה והחדית'.
חייו > תקופת מאסר

אבן קיים נכלא בבית מאסר ביחד עם אבן תיימיה. לפי היסטוריונים, היו שתי סיבות עיקריות לכליאתו של אבן קיים. הסיבה הראשונה הייתה דרשה שנשא אבן קיים ובה הביעה סלידה מעלייה לרגל לבתי קברות, והסיבה השנייה הייתה דעתו בנושא הגירושין, דעה שהייתה מנוגדת לדעת שאר פוסקי ההלכה בזמנו.
חייו > פטירה

אבן קיים נפטר בגיל 60, ב-15 בספטמבר 1350.
יצירות

יצירת המופת המפורסמת ביותר של אבן קיים היא "מדארג' אל-סאלכּין" (مدارج السالكين), יצירה שמהווה למעשה פרשנות עמוקה ונרחבת על הספר מַנאזִל אל-סַאִירין ( منازل السائرين) שנכתב על ידי המורה הרוחני של אבן קיים, האימאם עבד אללה אנצארי הסופי, אותו כינה אבן קיים שייח' אל-אסלאם.
אבן קיים כתב כ-98 ספרים וטקסטים אחרים, ומהם:
אל-אג'תאהאד ואל-תקליד (الاجتهاد والتقليد).
אחכּאם אהל אל-ד'מה (أحكام أهل الذمة)
אוסול אל-תפסיר (أصول التفسير)
אקתדאא אל-ד'כּר בחסול אל-ח'יר ודפע אל-שר (اقتضاء الذكر بحصول الخير ودفع الشر)
אמת'אל אל-קוראן (أمثال القرآن)
אל-תביאן פי אקסאם אל-קוראן (التبيان في أقسام القرآن)
תפסיר אל-פאתחה (تفسير الفاتحة)
אל-רוח (الروح)
אל-טיב אל-נבווי (الطب النبوي)
אל-רוח ואל-נפס (الروح والنفس)
אל-טאעון (الطاعون)
זאד אל-מעאד פי הדי ח'יר אל-עבאד (زاد المعاد في هدي خير العباد)
שרח אסמאא אלכּתאב אלעזיז (شرح أسماءِ الكتابِ العزيزِ)
שרח אל-אסמאא אלחסנא (شرح الأسماء الحسنى)
עדת אל-סאברין וד'חירת אל-שאכּרין (عِدَةُ الصَّابرين وذخيرةُ الشَّاكرين)
טריק אל-הג'רתין ובאב אל-סעאדתין (طريق الهجرتين وباب السعادتين)
מורה נבוכים בתשובותיהם של היהודים והנוצרים (هداية الحيارى في أجوبة اليهود و النصارى) – בספר זה הוא מצטט רבות מהספר אפחאם אל-יהוד של היהודי שהתאסלם סמואל אל-מוגרבי
הערות שוליים

↑  Short Biography of Ibn al Qayyim al Jawziyya - IslamiCity, www.islamicity.org (באנגלית)
↑  Ahmad Ibn HanbalIbn QudamahIbn Taymiyyah Khwaja Abdullah Ansari[1] [2] [3, Ibn Qayyim al-Jawziyya - Wikipedia, WordDisk
↑  Jos Guidence.bodinga, Ibn Kayyim Biogragphy, 2015-11-29
| --- | --- |
בקרת זהויות :  NLI: 987007295246105171  PLWABN: 9810595287105606  BIBSYS: 90562051  BnF: cb12538862m (data)  CiNii: DA04309328  GND: 118983547  ISNI: 0000 0000 8384 7688  LCCN: n80138230  NDL: 01209495  NKC: jcu2012724172  NLA: 35217642  NTA: 072736151  RERO: 02-A000084557  SELIBR: 191264  SNAC: w6893drc  SUDOC: 034656103  TDVİA: ibn-kayyim-el-cevziyye  Trove: 869711  VcBA: 495/67271  VIAF: 56722174   WorldCat (עם VIAF): 56722174
ונסה ספרינגורה

| --- | --- |

 לידה:  16 במרץ 1972 (בת 52) פריז, צרפת 
 מדינה:  צרפת 
 מקום לימודים:  Lycée Fénelon, Paris, אוניברסיטת פריז-סורבון, Escuela Internacional de Cine y Televisión 
 שפות היצירה:  צרפתית 
 פרסים והוקרה:  פרס ז'אן-ז'אק רוסו (2020)  Elle (2020) 
 
ונסה ספרינגורה (בצרפתית: Vanessa Springora, נולדה ב-16 במרץ 1972 בפריז, צרפת) היא במאית, סופרת והעורכת הראשית של הוצאת הספרים ז'ולייאר. התפרסמה מאוד בעקבות ספרה "ההסכמה" (Le Consentement), המתאר את הפגיעה המינית שחוותה החל מגיל 14 על ידי הסופר גבריאל מצנף (אנ'), שהיה אז בן 49. הספר הפך לרב-מכר, השפיע עמוקות על השיח על אלימות מינית בצרפת ותרם לשינויים בחוק הצרפתי בנוגע לגיל ההסכמה לקיום יחסי מין.
ביוגרפיה

ספרינגורה נולדה בשנת 1972 בפריז. הוריה התגרשו כאשר הייתה בת 13, אביה האלים עזב את הבית, והיא נותרה עם אם חד-הורית. היא בעלת תואר ראשון בספרות מודרנית מהסורבון בפריז.
קריירה

בשנת 2003 החלה לעבוד ב-Institut national de l'audiovisue (אנ') כסופרת ומנהלת. בשנת 2006 החלה לעבוד כעוזרת עורכת בהוצאת הספרים ז'ולייאר. היא כתבה וביימה סרטי טלוויזיה ביניהם הסרט Dérive ב־2006 וסדרת הטלוויזיה Quotidien בשנת 2016. בשנת 2019 מונתה לעורכת הראשית של הוצאת הספרים. בשנת 2021 הופיעה בפסטיבל הסופרים בירושלים. בספטמבר 2021 עזבה ספרינגורה את ההוצאה לאור.
קריירה > הספר "ההסכמה" - Le Consentement > הוצאה לאור

בתחילת 2020 פרסמה ספרינגורה את ספר הזכרונות שלה "ההסכמה", שבו תיארה כיצד החל מגיל 13 היא פותתה, נוצלה מינית ונאנסה על ידי הסופר הנודע גבריאל מצנף, שהיה אז בן 49.
בספר היא מתארת כיצד נותרה במצב רגיש לאחר שהוריה התגרשו זמן קצר לפני שהגיעה לגיל 13, אביה האלים עזב את הבית, ואמה התפרנסה בדוחק בעבודתה בהוצאת ספרים. היא התלוותה לאמה לארוחת ערב, שם פגשה לראשונה את מצנף. בספר מתואר איך מצנף כתב לה מכתבים, חיכה לה מחוץ לבית הספר, ועקב אחריה ברחוב. בשלב מסוים הוא עבר לגור איתה בבית מלון על מנת להתחמק מהמשטרה. למשטרה דווח על האונס המתמשך שהוא ביצע, היא חקרה אותו לבסוף אבל החליטה לא לפתוח בחקירה.
פרסומו הימם את עולם ההוצאות לאור בצרפת כאשר יצא בגלוי נגד היסטוריה שלמה של פדופיליה ופגיעות מיניות אשר מצנף כתב עליהם בספריו ללא הסתרה לאורך כמה עשורים.
קריירה > הספר "ההסכמה" - Le Consentement > רקע

מצנף היה סופר מוערך בשנות ה-70 וה- 80 אשר מרבית ספריו תיארו את יחסיו עם נערות צעירות מאוד. הוא כתב על כך בגלוי, וגם על נסיעותיו לפיליפינים שבהן שכב עם ילדים בני 10–11, במסגרת תיירות מין.
לדוגמה, כבר בשנת 1975 הוא הוציא לאור מאמר שלם שנקרא "מתחת לגיל 16" שבו כתב בפתיחות על יחסי מין עם ילדים, ועל זכותם של מבוגרים לקיים יחסי מין עם ילדים. בשנת 1977 הוא כתב מאמר שלם שבו הוא קורא לשחרר שלושה גברים שהואשמו בקיום יחסי מין עם קטינים בני 13 ו-14 על המכתב חתמו אינטלקטואלים, פסיכואנליטיקאים, פילוסופים נודעים, וסופרים מפורסמים וביניהם – רולאן בארת', סימון דה בובואר, וז'אן פול סארטר.
בשנת 1995 הוא כתב ספר שלם בשם בדוי על יחסיו עם ספרינגורה בשם "La Prunelle de mes yeux" בספר הוא מתאר את מערכת היחסים ביניהם ואיך הוא היתל במשטרה שחקרה אותו.
קריירה > הספר "ההסכמה" - Le Consentement > השפעת הספר

הספר, "ההסכמה" התקבל באהדה, גם על ידי המבקרים וגם על ידי הקהל והפך לרב מכר במהירות.
ההשפעה על מצנף בן ה-83 הייתה מיידית. שלושת המוציאים לאור שלו הפסיקו לעבוד איתו, והוא נחקר במשטרה תחת חקירה פלילית. השערורייה של העבירות הפליליות הללו השפיעה על עוד דמויות ידועות בצרפת שתמכו והיו בחוג החברתי של מצנף. ביניהם הפוליטיקאי הצרפתי כריסטופר ג'רארד אשר טען כי לא היה מודע לפדופיליה של מצנף, אף על פי שהשניים היו חברים קרובים. חברים נוספים שהכחישו כל מידע על מעשיו הם ז'אן מרי לה פן, פרנסיס מיטרנד, איב סן לורן ובן זוגו פייר ברגה. שנתיים לאחר מכן מצנף ברח לאיטליה.
בעקבות פרסום הספר הממשלה הצרפתית הכריזה כי היא תשנה את החוק שגיל ההסכמה יהיה מעל 15.
הספר פורסם באנגלית בשם Consent על ידי הרפר קולינס בשנת 2021 וזכה לביקורות חיוביות בניו יורק טיימס ובגארדיאן ולאהדה רבה. מאז תורגם ל-30 שפות כולל לעברית.
קריירה > סרט

בשנת 2023,הספר עובד לסרט בעל אותו שם בבימויה של ונסה פילו, בכיכובה של קים הייגלין בתור ספרינגורה וז'אן פול רוב בתור מצנף.
חיים אישיים

ספרינגורה נשואה, אם לילד ומתגוררת בפריז.
הערות שוליים

↑  ונסה ספרינגורה ועמנואל מוזס אורחים בפסטיבל הסופרים ירושלים, באתר המכון הצרפתי בישראל
↑   גבי לוין, הסופר הנודע כינה אותה "ילדתי היקרה" והכניס אותה למיטתו. היא היתה בת 14, באתר הארץ, 12 בינואר 2020
1 2  ירון פריד, ‏ללכוד את הצייד: אישה שנוצלה מינית בילדותה חוזרת אל זירת הפשע וסוגרת חשבונות, באתר מעריב אונליין, 25 בדצמבר 2020
↑  עופרה עופר אורן Ofra Offer Oren, ונסה ספרינגורה, "ההסכמה": מה קרה כשאנשי רוח צרפתים צידדו בפדופיל ותמכו בו, באתר עופרה עופר אורן | סופרת ספרים, ‏2021-02-14
↑    דורית שילה, הנחת סלב, באתר "ידיעות אחרונות", 9 בספטמבר 2020
↑   "ההסכמה" מאת ונסה ספרינגורה: פרולוג ופרק לקריאה, באתר הארץ, 4 בספטמבר 2020
↑  French publishing boss claims she was groomed at age 14 by acclaimed author, the Guardian, ‏2019-12-27 (באנגלית)
↑  נטע חוטר, ‏מתנות קטינות, באתר ‏מאקו‏, 17 בספטמבר 2020
↑   נטע הלפרין, היא היתה בת 13, הוא בן 50. עכשיו היא מספרת מה קרה שם, באתר הארץ, 4 במאי 2021
↑  newsy today, Interview with Vanessa Springora - Created shock waves, Newsy Today, ‏2022-02-12 (באנגלית אמריקאית)
↑  Explosive Book Alleging Underage Sexual Relationship With French Writer Prompts Outcry, HuffPost, ‏2020-01-12 (באנגלית)
↑  ביקורת פרוזה | אלימות שאין לה שם, באתר "הַמּוּסָךְ - מוסף לספרות" של הספרייה הלאומית, ‏11 בנובמבר 2020
↑  "AFM: 'Consent,' France's Buzzy Adaptation of Vanessa Springora's #MeToo Bestseller, Lures Major Distributors Around the World (EXCLUSIVE)". Variety. 4 בנובמבר 2023. {{cite web}}:  (עזרה)
| --- | --- |
בקרת זהויות :  NLI: 987008896479205171  BIBSYS: 1579001847280  BnF: cb17863835b (data)  GND: 1205035354  ISNI: 0000 0004 8033 8983  LCCN: n2020035222  LNB: 000317620  NDL: 031182136  NKC: xx0256862  NTA: 425043673  RERO: 02-A028360923  SUDOC: 241981239  VIAF: 5662158127391215150000   WorldCat (עם VIAF): 5662158127391215150000
פיטר פאלק

| --- | --- |

בתפקיד המפקח קולומבו, 1973
 לידה:  16 בספטמבר 1927 ניו יורק, ארצות הברית 
 פטירה:  23 ביוני 2011 (בגיל 83) בוורלי הילס, ארצות הברית 
 מקום קבורה:  בית הקברות ווסטווד וילג' 
 שם לידה:  Peter Michael Falk 
 מדינה:  ארצות הברית 
 תקופת הפעילות:  1956–2008 (כ־52 שנים) 
 מקום לימודים:  קולג' המילטון  אוניברסיטת סירקיוז  Maxwell School of Citizenship and Public Affairs  ניו סקול  Ossining High School 
 בן או בת זוג:  Shera Danese (1977–2011) 
 מספר צאצאים:  2 
 פרסים והוקרה:  פרס אמי לשחקן הטוב ביותר בסדרת דרמה (1976)  פרס האמי לשחקן ראשי במיני סדרה או סרט (1962)  פרס אמי לשחקן הטוב ביותר בסדרת דרמה (1972)  פרס אמי לשחקן הטוב ביותר בסדרת דרמה (1990)  פרס גלובוס הזהב  כוכב בשדרת הכוכבים בהוליווד 
 https://web.archive.org/web/20120306194513/http://peterfalk.com/
 פרופיל ב-IMDb
 חתימה:   
 
פיטר פאלק ב-2006
פיטר פאלק (באנגלית: Peter Falk;‏ 16 בספטמבר 1927 – 23 ביוני 2011) היה שחקן יהודי-אמריקאי, הידוע בעיקר בזכות גילום הדמות הראשית בסדרת הטלוויזיה "קולומבו". השתתף בעשרות סרטי קולנוע ותוכניות טלוויזיה. היה מועמד פעמיים לפרס אוסקר וזכה חמש פעמים בפרס אמי ופעם אחת בפרס גלובוס הזהב.
ביוגרפיה > ראשית חייו

פיטר מייקל פאלק נולד בניו יורק למייקל פאלק, בעל חנות יהודי יליד פולין ממוצא צ'כי-הונגרי, ולמדלן, מנהלת חשבונות וקניינית יהודייה ממוצא רוסי. עינו הימנית הוסרה בניתוח בעודו בן שלוש בשל גידול, והוא השתמש בעין זכוכית לאורך מרבית חייו. למרות מוגבלותו השתתף פאלק בפעילויות ספורט, בעיקר בייסבול וכדורסל.
בגיל 12 הופיע פאלק לראשונה על במה במחנה קיץ. למד בבית הספר התיכון באוסינינג שבמחוז ווסטצ'סטר, במדינת ניו יורק, שם זכה להישגים בתחום האתלטיקה. עם סיום לימודיו התיכוניים בשנת 1945, למד תקופה קצרה מאוד בהאמילטון קולג' בניו יורק. לאחר מכן ניסה להתגייס לצבא ארצות הברית לקראת סיומה של מלחמת העולם השנייה, אך נדחה בשל מוגבלותו. הוא הצטרף לצי הסוחר האמריקני ושימש כטבח.
כעבור שנה ומחצה שב פאלק ללימודים בהאמילטון קולג', ומאוחר יותר למד גם באוניברסיטת ויסקונסין. משם עבר לבית הספר החדש בניו יורק, שם קיבל תואר ראשון בספרות ובמדע המדינה בשנת 1951. פאלק נסע לאירופה ועבד עבור חברת רכבות ביוגוסלביה למשך שישה חודשים. אז שב לניו יורק והשלים בשנת 1953 תואר שני במינהל ציבורי באוניברסיטת סירקיוז.
ב-1963 שיחק בקומדיה של סטנלי קריימר מטורף, מטורף, מטורף העולם.
ביוגרפיה > קריירת משחק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פילמוגרפיה

רוח מעבר לאוורגליידס (1958)
ימי שיקגו העליזים (1964)
המירוץ הגדול (1965)
אישה תחת השפעה (1974)
בלש בגרוש (1978)
מלאכים בשמי ברלין (1987)
הנסיכה הקסומה (1987)
זעזועים (1988)
קוקי (1989)
הדודה ג'וליה והכתבן (1990)
צמד בכותרות (1996) - סרט טלוויזיה
Lakeboat ‏(2000)
חבל על המאפיה (2001)
מסודרים (2001)
בדיקה (2005)
הדברים על ההורים שלי (2005)
גריפין ופיניקס (2006)
נקסט (2007)
אבו בכר אלבאקלאני

| --- | --- |

 לידה:  950 בצרה, עיראק 
 פטירה:  5 ביוני 1013 (בגיל 63 בערך) בגדאד 
 שם מלא:  אבו בכר מחמד בן אלטיב אלבאקלאני
 מדינה:  בית עבאס 
 
אבו בכר אלבאקלאני (בערבית: ابو بكر الباقلاني, 950 - 1013) היה תאולוג מוסלמי סוני אשערי, פוסק הלכה מהאסכולה המאלכית, ולוגיקן. שמו המלא הוא אבו בכר מחמד בן אלטיב אלבאקלאני (בערבית: أبو بكر محمد بن الطيب الباقلاني), והוא ידוע גם כאלבאקלאני, ובתואר הכבוד אימאם אלבאקלאני. נודע כבעל יכולת רטורית מיוחדת, וכנואם מקצועי. זכה במהלך חייו לתארים כגון: השומר של האסלאם, הפה של האומה, עמוד האמונה, והשייח' של הסונה.
קורות חייו

נולד בבצרה בשנת 950, אך העביר את רוב חייו בבגדאד, שם הוא למד תאולוגיה אסלאמית מפי גדולי החכמים מהאסכולה האשערית. כמו כן, הוא למד הלכה אצל מורים מהאסכולה המאלכית. בבגדאד הוא מונה לתפקיד של קאדי. אלבאקלאני הפך במהלך חייו למרצה מפורסם, ולקח חלק בוויכוחים פומביים עם אנשי הדעת הידועים של זמנו.
לאחר שצבר השכלה רבה בתחום התאולוגיה האסלאמית ופיתח היטב את כישוריו הרטוריים, מונה אלבאקלאני לשגריר מטעם הח'ליפה, ויצא לדון בענייני דת עם חכמי הדת הנוצרים הביזנטים בקונסטנטינופול.
אלבאקלאני נפטר בשנת 1013.
מורשתו

האימאם אלבאקלאני קידם במהלך חייו את משנתו והגותו של האימאם אבו אל-חסן אל-אשערי, ובין השאר קידם את התפיסה המסורתית שהקוראן אינו נברא, ואת האמונה שהמאמינים יכולים לראות את אללה בעולם הבא.
אלבאלקאני השאיר מאחוריו כ-52 ספרים אשר נחשבים ליצירות מופת קלאסיות בתחום פרשנות הקוראן בפרט, והסברת האסלאם בכלל. אחד מספריו נקרא בשם אעג'אז אל-קוראן (בערבית: إعجاز القرآن "פלא ייחודיותו של הקוראן") שבו טען כי הקוראן פרץ דרך בסוגות הספרותיות על ידי יצירת ז'אנר ביטוי חדש, שאינו נכנס לקטגוריות הספרותיות האנושיות.
אבן תיימיה הכריז על אלבאקלאני: "הטוב שבאנשי הכלאם האשערים, אשר לא היו ולא יהיו לו מתחרים".
ראו גם

אסלאם
מוסלמים
אשעריה
האסכולה המאלכית
שריעה
כלאם
הערות שוליים

↑  Islamic Philosophy and Theology, Edinburgh University Press, 1985
↑  Adang, Camilla., Muslim writers on Judaism and the Hebrew Bible : from Ibn Rabban to Ibn Hazm, New York: E.J. Brill, 1996
↑  Encyclopedia of Islam and the Muslim world, New York: Macmillan Reference USA, 2004
↑  Thomas, David (David Richard), 1948-, Christian doctrines in Islamic theology, Leiden: Brill, 2008
↑  Abu Bakr al-BAQILLANI, www.muslimphilosophy.com
↑  Abû Bakr Ibn At Tayyib Al Bâqillânî, at-tawhid (בצרפתית)
| --- | --- |
בקרת זהויות :  NLI: 987007275026605171  PLWABN: 9810682699005606  BIBSYS: 90592328  BNE: XX1777256  BnF: cb15045137h (data)  GND: 118906992  ISNI: 0000 0000 7818 4568  LCCN: n83024183  NLA: 35420909  NTA: 073504904  RERO: 02-A021854720  SELIBR: 32690  SUDOC: 070266824  TDVİA: bakillani  Trove: 946592  VcBA: 495/6226  VIAF: 54946644   WorldCat (עם VIAF): 54946644
מצפה קרני גמא קומפטון

| --- | --- |

 מידע כללי
 סוכנות חלל:  נאס"א
 מפעיל:  מרכז טיסות החלל גודרד 
 יצרן:  נורת'רופ גראמן
 תאריך שיגור:  5 באפריל 1991
 תאריך הוצאה משירות:  4 ביוני 2000
 משגר:  מעבורת החלל אטלנטיס
 אתר שיגור:  מתחם שיגור 39B במרכז החלל קנדי 
 cossc.gsfc.nasa.gov
 משימה
 סוג משימה:  תצפית על קרני גמא
 תאריך כניסה למסלול:  7 באפריל 1991
 תאריך יציאה ממסלול:  4 ביוני 2000
 משך המשימה הכולל:  5 באפריל 1991 – 4 ביוני 2000 (9 שנים)
 סיבת סיום משימה:  עקב תקלה טכנית המצפה החל לשנות מסלול באופן לא רצוי
 מידע טכני
 משקל:  17,000 ק"ג
 אורך:  9.1 מ' 
 קישורים חיצוניים
 מספר קטלוג לוויינים:  21225
 מאגר המידע הלאומי:  1991-027B
 
מצפה קרני הגמא קומפטון (באנגלית: Compton Gamma Ray Observatory ; בראשי תיבות: CGRO) היה מצפה כוכבים שמטרתו הייתה חקר קרני גמא. המצפה הוצב בחלל באפריל 1990 ופעל עד לשנת 2000. משקלו היה 17 טון ועלותו כ-617 מיליון דולר. הוא נקרא על שם הפיזיקאי האמריקאי ארתור קומפטון שקיבל פרס נובל לפיזיקה על חקר קרני גמא. במהלך חיי המצפה בוצעו מספר תיקוני מסלול. בדצמבר 1999 התברר שעקב תקלה טכנית המצפה החל לשנות מסלול באופן לא רצוי. לאחר התייעצות הוחלט להוריד אותו ממסלולו באופן מבוקר. הוא נכנס לאטמוספירה ב-4 ביוני 2000 וחלקים נפלו לאוקיינוס השקט.